techiaith/cofnodycynulliad_en-cy huggingface dataset:
English: Llywydd, can I thank Darren Millar for raising that issue this afternoon? While I'm very familiar with Llysfasi and the work it does, and indeed the excellent work carried out by Coleg Cambria, that's the first I've heard of the specific issue that he's set out comprehensively this afternoon. The Minister will have heard what he has to say. I'm sure he'll be happy to look at whether there are changes to arrangements that need to be put in place, or whether it's more a matter of pursuing the individual concern that Darren Millar has raised this afternoon.
Welsh: Llywydd, a gaf i ddiolch i Darren Millar am godi'r mater yna y prynhawn yma? Er fy mod yn gyfarwydd iawn â Llysfasi a'r gwaith y mae'n ei wneud, ac yn wir y gwaith rhagorol a wnaed gan Goleg Cambria, dyna'r tro cyntaf i mi glywed am y mater penodol y mae wedi'i nodi'n gynhwysfawr y prynhawn yma. Bydd y Gweinidog wedi clywed yr hyn sydd ganddo i'w ddweud. Rwy'n siŵr y bydd yn fodlon ystyried a oes newidiadau i'r trefniadau y mae angen eu rhoi ar waith, neu a yw'n fwy o fater o fynd ar drywydd y pryder unigol y mae Darren Millar wedi'i godi y prynhawn yma.
English: Llywydd, the cost-of-living crisis has had an impact on all aspects of life in Wales, including increased risk to animal welfare. We assess that risk together with our partners in the farming unions, third sector organisations, and through the Welsh Government's established animal health and welfare group.
Welsh: Llywydd, mae'r argyfwng costau byw wedi effeithio ar bob agwedd ar fywyd yng Nghymru, gan gynnwys risg gynyddol i les anifeiliaid. Rydyn ni'n asesu'r risg honno gyda'n partneriaid yn undebau'r ffermwyr, sefydliadau trydydd sector, a thrwy grŵp iechyd a lles anifeiliaid Llywodraeth Cymru.
English: Thank you for that. I had the privilege, last week, of visiting the Almost Home Dog Rescue charity near Mold, and I know that other Members have been and others will do so soon. Of course, there was an increase in the number of people who took pets into their homes during the pandemic, and now, as we're returning to some kind of normality, people realise that they perhaps have to let those animals go, but also, in the wake of the cost-of-living crisis, people can't afford to keep dogs and other pets. Simultaneously, charities such as these are having more difficulty in raising funds, because of the cost-of-living crisis. So, can I ask whether the Government has given any consideration in terms of providing practical financial support for any of these charities, because, at the end of the day, we are going to see animal welfare suffering appallingly if a number of these animals have to be put down?
Welsh: Diolch am hynny. Ces i'r fraint, wythnos diwethaf, o ymweld â'r elusen Almost Home Dog Rescue, yn ymyl yr Wyddgrug, a dwi'n gwybod bod yna Aelodau eraill wedi bod ac ar fin ymweld yn ogystal. Wrth gwrs, mi welwyd cynnydd yn nifer y bobl oedd yn cymryd anifeiliaid anwes yn ystod y pandemig, a nawr wrth gwrs, wrth i ni ddod yn ôl i ryw fath o normalrwydd, mae pobl yn sylweddoli efallai fod rhaid iddyn nhw adael yr anifeiliaid yna fynd, ond hefyd, yn sgil yr argyfwng costau byw, mae pobl jest yn methu fforddio cadw cŵn ac anifeiliaid anwes. Ar yr un pryd, wrth gwrs, mae elusennau fel hyn hefyd yn ei chael hi'n anoddach i godi arian oherwydd y costau mae pobl yn eu hwynebu. Felly, gaf i ofyn a ydy'r Llywodraeth wedi rhoi unrhyw fath o ystyriaeth o safbwynt rhoi cefnogaeth ariannol ymarferol i nifer o'r elusennau hyn, oherwydd, ar ddiwedd y dydd, rŷm ni'n mynd i weld lles anifeiliaid yn dioddef yn aruthrol os ydy nifer o'r anifeiliaid yma yn gorfod cael eu rhoi i lawr?
English: Well, Llywydd, thank you to Llyr Gruffydd for that supplementary question. It's true what he said. Some figures show that over 3 million households additionally have bought pets during the pandemic than was previously the case. So, something major has happened in this area, and, with regard to the cost-of-living crisis and costs, a lot of families are facing pressures in that regard. I know that the Minister and the chief veterinary officer are working very closely with the third sector. They do excellent work; of course, the Government's stance is to support people in that sector and to assist them. I don't know if we can do that financially, but we do do it in other ways, to support them in the important work that they do.
Welsh: Wel, Llywydd, diolch i Llyr Gruffydd am y cwestiwn ychwanegol yna. Mae'n wir beth ddywedodd e. Mae rhai ffigurau yn dangos bod mwy na 3 miliwn o aelwydydd yn fwy wedi prynu anifeiliaid yn ystod y pandemig nag oedd yna erioed. So, mae rhywbeth mawr wedi digwydd yna, a nawr, gyda phroblemau costau byw, siŵr o fod, mae lot o deuluoedd yn wynebu problemau. Dwi'n gwybod bod y Gweinidog a'r prif swyddog yn y maes yn gweithio'n agos gyda'r trydydd sector. Maen nhw'n gwneud gwaith arbennig o dda; wrth gwrs, safbwynt y Llywodraeth yw i gefnogi pobl yn y sector yna a'u helpu nhw. Dwi ddim yn siŵr os rŷn ni'n gallu ei wneud e'n ariannol ond rŷm ni yn ei wneud e mewn ffyrdd eraill i'w cefnogi nhw yn y gwaith pwysig maen nhw'n ei wneud.
English: The next item is the business statement and announcement, and I call on the Trefnydd to make that statement. Lesley Griffiths.
Welsh: Yr eitem nesaf, felly, fydd y datganiad a chyhoeddiad busnes, a dwi'n galw ar y Trefnydd i wneud y datganiad hwnnw. Lesley Griffiths.
English: Diolch, Llywydd. There are no changes to this week's business. Draft business for the next three weeks is set out in the business statement and announcement, which can be found amongst the meeting papers available to Members electronically.
Welsh: Diolch, Llywydd. Nid oes unrhyw newidiadau i fusnes yr wythnos hon. Mae'r busnes drafft ar gyfer y tair wythnos nesaf wedi'i nodi yn y datganiad a chyhoeddiad busnes, sydd i'w weld ymhlith y papurau cyfarfod sydd ar gael i'r Aelodau yn electronig.
English: Thank you. With regard to your first question around increasing GP appointments through the way that you suggested - it's not just a general practitioner that does certain things - you'll be aware that the Minister has been working very closely with all primary care professionals - so, pharmacists, for instance, where we have increased the number of provisions that they do. I'm not aware that this is something the Minister for Health and Social Services is looking at. She's obviously in the Chamber and will have heard your question, but, if she has anything further to add, I will ask her to write to you. In response to your ask for a statement around a deposit-return scheme from the Minister for Climate Change, this is a piece of work that has now been going extensively. When I was back in the portfolio a couple of years ago, the deposit-return scheme, we were working on it across the UK, along with the UK Government and the Scottish Government as well. I appreciate what some companies will have said to you. Those are certainly responses that I recognise, and legitimate concerns. However, the scheme is being worked through. We're also doing a significant amount around extended producer responsibility, and I'm sure, when the scheme has been worked through, the Minister will be happy to do a written statement.
Welsh: Diolch. O ran eich cwestiwn cyntaf ynghylch cynyddu apwyntiadau meddygon teulu drwy'r ffordd a awgrymwyd gennych - nid meddyg teulu yn unig sy'n gwneud rhai pethau - byddwch yn ymwybodol bod y Gweinidog wedi bod yn gweithio'n agos iawn gyda phob gweithiwr gofal sylfaenol proffesiynol - felly, fferyllwyr, er enghraifft, yr ydym wedi cynyddu nifer y darpariaethau a wnânt. Nid wyf yn ymwybodol bod hyn yn rhywbeth y mae'r Gweinidog Iechyd a Gwasanaethau Cymdeithasol yn edrych arno. Yn amlwg, mae hi yn y Siambr a bydd hi wedi clywed eich cwestiwn, ond, os oes ganddi unrhyw beth pellach i'w ychwanegu, fe ofynnaf iddi ysgrifennu atoch. Mewn ymateb i'ch cais am ddatganiad ynghylch cynllun dychwelyd ernes gan y Gweinidog Newid Hinsawdd, mae hwn yn ddarn o waith sydd bellach wedi bod yn mynd rhagddo'n helaeth. Pan oeddwn yn ôl yn y portffolio ychydig flynyddoedd yn ôl, y cynllun dychwelyd ernes, roeddem yn gweithio arno ledled y DU, ynghyd â Llywodraeth y DU a Llywodraeth yr Alban hefyd. Rwy'n gwerthfawrogi'r hyn y bydd rhai cwmnïau wedi'i ddweud wrthych. Mae'r rheini'n sicr yn ymatebion yr wyf i'n eu cydnabod, a phryderon dilys. Fodd bynnag, mae'r cynllun yn cael ei weithredu. Rydym hefyd yn gwneud cryn dipyn yn ymwneud â chyfrifoldeb estynedig cynhyrchwyr, ac rwy'n siŵr, pan fydd y cynllun wedi'i gyflawni, y bydd y Gweinidog yn hapus i wneud datganiad ysgrifenedig.
English: Both the Minister for Education and Welsh Language and the Minister for Social Justice, I know, are doing a great deal of work to support not just schools in relation to food being provided in school holidays in place of free school meals, but also to charity schemes as well. So, I'm not sure if there's any further work to update you upon ahead of the school holidays, but I will certainly - . Both the Ministers are in the Chamber and will have heard your request. You should certainly always receive notification - every Member should - when a Minister is in your constituency or region, and I will certainly ask for private offices to be reminded that it is really important that this information goes out, and to ensure officials are aware as well, because consistency is really important. And I think it's also nice for Members to let other Members know when they're in their constituencies also.
Welsh: Mae Gweinidog y Gymraeg ac Addysg a'r Gweinidog Cyfiawnder Cymdeithasol, rwy'n gwybod, yn gwneud llawer iawn o waith i gefnogi nid yn unig ysgolion o ran darparu bwyd yn ystod gwyliau'r ysgol yn lle prydau ysgol am ddim, ond hefyd cynlluniau elusennol. Felly, nid wyf yn siŵr a oes unrhyw waith pellach i roi'r wybodaeth ddiweddaraf i chi yn ei gylch cyn gwyliau'r ysgol, ond yn sicr fe wnaf hynny - . Mae'r ddau Weinidog yn y Siambr a byddan nhw wedi clywed eich cais. Yn sicr, dylech gael eich hysbysu bob amser - dylai pob Aelod - pan fydd Gweinidog yn eich etholaeth neu'ch rhanbarth, ac fe wnaf yn sicr ofyn i swyddfeydd preifat gael eu hatgoffa ei bod yn bwysig iawn bod yr wybodaeth hon yn mynd allan, ac i sicrhau bod swyddogion yn ymwybodol hefyd, oherwydd mae cysondeb yn bwysig iawn. Ac rwy'n credu ei bod hefyd yn braf i Aelodau roi gwybod i Aelodau eraill pan fyddan nhw yn eu hetholaethau hefyd.
English: The Minister will be well aware of some of the issues pertaining to Bryn Group in Gelligaer in my constituency, which affects the communities of Gelligaer, Pen-y-bryn and Nelson. We had a very effective liaison committee that was established by Caerphilly County Borough Council that ended just before the pandemic began. I'm trying to get the liaison committee re-established, with the cross-party support of local councillors, and I'm finding a lot of resistance from officers of the council, for reasons I can't understand. One of the things they're saying is that a liaison committee would somehow be unlawful. I'd like a statement from the Counsel General on that, because I don't think that's the case. Would the Trefnydd support the principle of liaison committees in these circumstances? She knows in her other brief how useful they've been, and would she make it clear that, actually, this is a very helpful way of resolving some of those issues that are affecting those communities?
Welsh: Bydd y Gweinidog yn ymwybodol iawn o rai o'r materion sy'n ymwneud â Grŵp Bryn yng Ngelligaer yn fy etholaeth i, sy'n effeithio ar gymunedau Gelligaer, Pen-y-bryn a Nelson. Roedd gennym bwyllgor cyswllt effeithiol iawn a sefydlwyd gan Gyngor Bwrdeistref Sirol Caerffili a ddaeth i ben ychydig cyn i'r pandemig ddechrau. Rwy'n ceisio ailsefydlu'r pwyllgor cyswllt, gyda chefnogaeth drawsbleidiol cynghorwyr lleol, ac rwy'n cael llawer o wrthwynebiad gan swyddogion y cyngor, am resymau na allaf eu deall. Un o'r pethau y maen nhw'n ei ddweud yw y byddai pwyllgor cyswllt rywsut yn anghyfreithlon. Hoffwn gael datganiad gan y Cwnsler Cyffredinol ar hynny, oherwydd nid wyf yn credu bod hynny'n wir. A fyddai'r Trefnydd yn cefnogi egwyddor pwyllgorau cyswllt o dan yr amgylchiadau hyn? Mae'n gwybod yn ei brîff arall pa mor ddefnyddiol y maen nhw wedi bod, ac a fyddai'n ei gwneud yn glir, mewn gwirionedd, fod hon yn ffordd ddefnyddiol iawn o ddatrys rhai o'r materion hynny sy'n effeithio ar y cymunedau hynny?
English: Thank you. Yes, certainly, from a planning point of view, I absolutely agree such liaison committees are very useful in practice. They help de-escalate community tensions where businesses are operating very close to communities. And I certainly think, where they work well - and they do work well in many places - they certainly help with that. They're certainly not unlawful. I think it's a shame that you haven't been able to get that cross-party support, and I would urge you to continue to do so, but I'm sure there is guidance available to assist you.
Welsh: Diolch. Ydw, yn sicr, o safbwynt cynllunio, rwy'n cytuno'n llwyr fod pwyllgorau cyswllt o'r fath yn ddefnyddiol iawn yn ymarferol. Maen nhw'n helpu i ddad-ddwysáu tensiynau cymunedol lle mae busnesau'n gweithredu'n agos iawn at gymunedau. Ac rwy'n sicr yn meddwl, lle maen nhw'n gweithio'n dda - ac maen nhw'n gweithio'n dda mewn llawer o leoedd - maen nhw yn sicr yn helpu gyda hynny. Yn sicr, dydyn nhw ddim yn anghyfreithlon. Rwy'n credu ei bod yn drueni nad ydych wedi gallu cael y gefnogaeth drawsbleidiol honno, a byddwn i'n eich annog i barhau i wneud hynny, ond rwy'n siŵr bod canllawiau ar gael i'ch cynorthwyo.
English: Minister, I would like to ask the Government to schedule a debate on bus services and the important role they play in supporting active travel, with positive impacts on the environment and connecting communities. Recently, the bus operator, Easyway, announced they will cease trading on 31 July, which comes as a huge blow to the communities in Bridgend that have relied on their bus services. We will lose three routes and, according to the council, no other company has come forward to fill the gap. We need a debate about how it is possible to reach our targets for active travel and climate change action when our bus services are so fractured. Thank you, Minister.
Welsh: Gweinidog, hoffwn ofyn i'r Llywodraeth drefnu dadl ar wasanaethau bysiau a'u rôl bwysig o ran cefnogi teithio llesol, gydag effeithiau cadarnhaol ar yr amgylchedd a chysylltu cymunedau. Yn ddiweddar, cyhoeddodd y cwmni bysiau, Easyway, y byddan nhw'n rhoi'r gorau i fasnachu ar 31 Gorffennaf, sy'n ergyd enfawr i'r cymunedau ym Mhen-y-bont ar Ogwr sydd wedi dibynnu ar eu gwasanaethau bysiau. Byddwn yn colli tri llwybr ac, yn ôl y cyngor, nid oes yr un cwmni arall wedi cyflwyno ei hun i lenwi'r bwlch. Mae angen dadl arnom ynghylch sut y mae'n bosibl cyrraedd ein targedau ar gyfer gweithredu ar deithio llesol a newid hinsawdd pan fo ein gwasanaethau bysiau mor rhanedig. Diolch yn fawr, Gweinidog.
English: Thank you, and the Member raises a very important point. I'm sure all of us, as Members of this Senedd, receive a huge amount of correspondence regarding bus services from our constituents. As you're aware, the Welsh Government will be bringing forward some legislation around bus travel in this term of Government.
Welsh: Diolch i chi, ac mae'r Aelod yn codi pwynt pwysig iawn. Rwy'n siŵr bod pob un ohonom ni, fel Aelodau o'r Senedd hon, yn cael llawer iawn o ohebiaeth am wasanaethau bysiau gan ein hetholwyr. Fel y gwyddoch chi, bydd Llywodraeth Cymru yn cyflwyno rhywfaint o ddeddfwriaeth ynghylch teithio ar fysiau yn ystod tymor y Llywodraeth hon.
English: I'd like to ask for a debate in Government time, please, on the strategic priorities and objectives statement to Ofwat. I understand it will be laid in front of the Senedd next week, but, in the past, there hasn't been a debate on the process, but recently, in Westminster, there was a debate. I'd like to make sure that MSs have the same opportunity to discuss and challenge the process, because it helps to determine how our water systems are regulated, how the environment will be protected, how vulnerable customers will be protected or otherwise in their water bills, if they need it. It's really serious stuff, I'm sure you'll agree, and it shouldn't just be nodded through. We've had debates recently on flooding, on storm overflow systems, and the impact of sewage in our rivers. We know that major investment work is needed to protect that and to protect against climate change, and this is really a matter of public safety and there needs to be investment now. So, could we have a debate on this, please, because I fear that making a decision on an England-and-Wales basis won't work and it won't make sense, because Dŵr Cymru isn't a company that just sends profits to shareholders; they reinvest, they support vulnerable customers? The SPS is the only opportunity we have to make sure that the process and the final decision make sense for Wales. Diolch yn fawr iawn.
Welsh: Hoffwn ofyn am ddadl yn amser y Llywodraeth, os gwelwch yn dda, ar y datganiad blaenoriaethau ac amcanion strategol i Ofwat. Rwy'n deall y bydd yn cael ei osod gerbron y Senedd yr wythnos nesaf, ond, yn y gorffennol, does dim dadl wedi bod ar y broses, ond yn ddiweddar, yn San Steffan, fe gafwyd dadl. Hoffwn sicrhau bod ASau yn cael yr un cyfle i drafod a herio'r broses, oherwydd mae'n helpu i benderfynu sut y caiff ein systemau dŵr eu rheoleiddio, sut y caiff yr amgylchedd ei ddiogelu, sut y caiff cwsmeriaid sy'n agored i niwed eu diogelu neu fel arall yn eu biliau dŵr, os oes ei angen arnyn nhw. Maen nhw'n bethau difrifol iawn, rwy'n siŵr y byddwch chi'n cytuno, ac ni ddylid dim ond eu derbyn. Rydym wedi cael dadleuon yn ddiweddar ar lifogydd, ar systemau gorlifo stormydd, ac effaith carthion yn ein hafonydd. Gwyddom fod angen gwaith buddsoddi mawr i ddiogelu'r rheini ac i ddiogelu rhag newid hinsawdd, ac mae hyn mewn gwirionedd yn fater o ddiogelwch y cyhoedd ac mae angen buddsoddi yn awr. Felly, a gawn ni ddadl ar hyn, os gwelwch yn dda, oherwydd rwy'n ofni na fydd gwneud penderfyniad ar sail Cymru a Lloegr yn gweithio ac na fydd yn gwneud synnwyr, oherwydd nid yw Dŵr Cymru yn gwmni sy'n anfon elw i gyfranddalwyr yn unig; maen nhw'n ailfuddsoddi, maen nhw'n cefnogi cwsmeriaid sy'n agored i niwed? Y datganiad blaenoriaethau strategol yw'r unig gyfle sydd gennym i sicrhau bod y broses a'r penderfyniad terfynol yn gwneud synnwyr i Gymru. Diolch yn fawr iawn.
English: Thank you. The Member raises a really important point, particularly around Dŵr Cymru. There won't be time to undertake such a statement in Government business time ahead of the summer recess, but I will certainly ask the Minister for Climate Change to consider a request for a written statement.
Welsh: Diolch. Mae'r Aelod yn codi pwynt pwysig iawn, yn enwedig o ran Dŵr Cymru. Ni fydd amser i wneud datganiad o'r fath yn amser busnes y Llywodraeth cyn toriad yr haf, ond byddaf yn sicr yn gofyn i'r Gweinidog Newid Hinsawdd ystyried cais am ddatganiad ysgrifenedig.
English: Trefnydd, I've had an e-mail recently from a volunteer in the Cardiff office of the legal charity Support Through Court, which, for the last eight years, has been funded by the Ministry of Justice. This isn't just a Cardiff problem; these are volunteers who support people throughout Wales who are having to grapple with the civil justice system. And it would appear that the Ministry of Justice is planning on changing the way they fund the civil justice system, and they're now going to have a system of competition, which means that the small number of volunteers, supported by a very small sum of money, could simply be forced to cease their activities and close, which means that the 5,000 clients they supported last year, and the 700 face-to-face contacts they've had with individuals so far this year - that service could simply disappear. So, I wonder if we could have a statement from the Counsel General on what the implications would be of the loss of funding for Support Through Court, because this is an incredibly stressful thing for anybody to have to do, and legal aid simply doesn't cover most people. So, I think this is a really serious matter, and I wondered if we could have a statement as soon as possible.
Welsh: Trefnydd, rwyf wedi cael e-bost yn ddiweddar gan wirfoddolwr yn swyddfa Caerdydd yr elusen gyfreithiol Support Through Court, sydd, am yr wyth mlynedd diwethaf, wedi cael ei ariannu gan y Weinyddiaeth Gyfiawnder. Nid problem i Gaerdydd yn unig yw hon; gwirfoddolwyr yw'r rhain sy'n cefnogi pobl ledled Cymru sy'n gorfod mynd i'r afael â'r system cyfiawnder sifil. Ac mae'n ymddangos bod y Weinyddiaeth Gyfiawnder yn bwriadu newid y ffordd y maen nhw'n ariannu'r system cyfiawnder sifil, ac maen nhw yn awr yn mynd i fod â system o gystadleuaeth, sy'n golygu y gellid gorfodi'r nifer fach o wirfoddolwyr, a gefnogir gan swm bach iawn o arian, i roi'r gorau i'w gweithgareddau a chau, sy'n golygu y gallai'r 5,000 o gleientiaid a gefnogwyd ganddynt y llynedd, a'r 700 o gysylltiadau wyneb yn wyneb y maent wedi'u cael gydag unigolion hyd yn hyn eleni - gallai'r gwasanaeth hwnnw ddiflannu. Felly, tybed a allem ni gael datganiad gan y Cwnsler Cyffredinol ynghylch beth fyddai goblygiadau colli cyllid i Support Through Court, oherwydd mae hyn yn beth hynod o anodd i unrhyw un orfod ei wneud, ac nid yw cymorth cyfreithiol yn cwmpasu y rhan fwyaf o bobl. Felly, rwy'n credu bod hwn yn fater difrifol iawn, tybed a allem ni gael datganiad cyn gynted â phosibl.
English: Thank you. You've certainly raised a very important issue, and I know it's a real matter of concern to the Welsh Government that the service provided by Support Through Court in Cardiff civil justice centre does really appear to be at real risk of being withdrawn. There's no guarantee it would be replaced. I am aware that the Counsel General did raise this issue directly with the new justice Minister, Lord Bellamy, about the uncertainty of future funding, to press home how important this was. The Ministry of Justice advise that voluntary sector future grant funds for helping litigants in person understand court processes when attending court will be the subject of open competition, as you said. So, what is not clear at this stage is what it will mean for the provision of services in Wales. The Counsel General has committed to continuing to engage with the Ministry of Justice and will consider the request for a statement.
Welsh: Diolch. Rydych yn sicr wedi codi mater pwysig iawn, ac rwy'n gwybod ei fod yn fater sy'n peri pryder gwirioneddol i Lywodraeth Cymru fod y gwasanaeth a ddarperir gan Support Through Court yng nghanolfan cyfiawnder sifil Caerdydd, mae'n ymddangos, mewn perygl gwirioneddol o gael ei dynnu'n ôl. Nid oes sicrwydd y byddai'n cael ei ddisodli. Rwy'n ymwybodol bod y Cwnsler Cyffredinol wedi codi'r mater hwn yn uniongyrchol gyda'r Gweinidog cyfiawnder newydd, yr Arglwydd Bellamy, am ansicrwydd cyllid yn y dyfodol, i bwyso a mesur pa mor bwysig oedd hyn. Mae'r Weinyddiaeth Gyfiawnder yn cynghori y bydd arian grant y sector gwirfoddol yn y dyfodol ar gyfer helpu ymgyfreithwyr i ddeall prosesau llysoedd drostynt eu hunain wrth fynd i'r llys yn destun cystadleuaeth agored, fel y dywedoch chi. Felly, yr hyn nad yw'n glir ar hyn o bryd yw'r hyn y bydd yn ei olygu i ddarpariaeth gwasanaethau yng Nghymru. Mae'r Cwnsler Cyffredinol wedi ymrwymo i barhau i ymgysylltu â'r Weinyddiaeth Gyfiawnder a bydd yn ystyried y cais am ddatganiad.